La secretària tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 31 de maig de 2017 que van dels números 242/2017 a 252/2017.
Totes les reclamacions que han estat interposades compleixen els requisits per a la seva admissibilitat provisional a tràmit excepte la Reclamació 249/2017 que haurà de ser inadmesa perquè la petició que formula la persona reclamant no és d'accés a informació pública.
Hauran d'esmenar la documentació aportada per poder ser admeses provisionalment a tràmit la Reclamació 242/2017 i la 250/2017.
La presidenta pregunta a la resta de membres del Ple si han pogut consultar els esborranys de les actes corresponents a la sessions dissetena i divuitena del Ple, dels dies 10 i 17 de maig.
Proposta de resolució de finalització de la Reclamació 44/2017 per pèrdua d'objecte
La senyora Teresa Perelló, ponent de la Proposta de resolució, exposa els elements més destacats d'aquest procediment de reclamació, que va iniciar la seva tramitació mitjançant mediació però que tanmateix finalitza per pèrdua d'objecte.
La senyora Elisabet Samarra formula esmenes tècniques al text que s'introduiran per la ponent en el text definitiu de la resolució.
Proposta de resolució de finalització de la Reclamació 107/2017 mitjançant acord de mediació
La senyora Elisabet Samarra formula algunes observacions al text que seran recollides en l'elaboració del text final de la resolució.
Proposta de resolució d'estimació de la Reclamació 132/2017
El senyor Oriol Mir, ponent de la Proposta de resolució, exposa els elements més destacats de la tramitació d'aquest procediment i de la documentació que es sol·licita relativa al Consorci del Palau de la Música Catalana.
Es debaten elements del cas i la senyora Elisabet Samarra formula una esmena al text que serà incorporada pel ponent en el text definitiu de la resolució.
Proposta de resolució de finalització de la Reclamació 140/2017 mitjançant acord de mediació
La senyora Elisabet Samarra i el senyor Oriol Mir formulen algunes observacions al text que seran recollides en l'elaboració del text final de la resolució.
Proposta de resolució d'estimació de la Reclamació 144/2017
El senyor Oriol Mir, ponent d'aquesta Proposta de resolució, exposa els elements més destacats d'aquest procediment de reclamació.
Proposta de resolució de finalització de la Reclamació 146/2017 per pèrdua d'objecte
La senyora Teresa Perelló, ponent d'aquesta Proposta de resolució, exposa els elements que han concorregut en la tramitació d'aquest procediment i les particularitats de la informació reclamada.
La senyora Elisabet Samarra planteja algunes consideracions sobre la Proposta i aquesta serà objecte d'anàlisi i debat pel Ple de la propera setmana.
Proposta de resolució de finalització de la Reclamació 148/2017 per pèrdua d'objecte
El senyor Manuel Ibarz, ponent de la Proposta de resolució, relata el supòsit de fet i la tramitació que ha tingut lloc en aquest procediment de reclamació.
Es debaten diferents elements sobre el desenvolupament del procediment per part dels membres del Ple que duen a resoldre aquesta reclamació de forma estimatòria.
Proposta de resolució d'inadmissió de la Reclamació 152/2017
La ponent de la Proposta de resolució, la senyora Elisabet Samarra, exposa el supòsit que concorre en aquest procediment que duu a la inadmissió de la reclamació.
El senyor Oriol Mir formula una esmena de caràcter tècnic que serà incorporada per la ponent en el text definitiu de la resolució.
Proposta de resolució de finalització de la Reclamació 161/2017 per desistiment
La senyora Elisabet Samarra, ponent de la Proposta de resolució, exposa els elements que duen a finalitzar per desistiment la Reclamació presentada, atès que la persona reclamant no ha acreditat que hagi formulat una sol·licitud d'accés prèvia.
El senyor Oriol Mir formula esmenes de caràcter tècnic al text que seran incorporades per la ponent a la Proposta definitiva.
Proposta de resolució d'estimació de la Reclamació 164/2017
El senyor Josep Mir, ponent de la Proposta de resolució, exposa els elements essencials del procediment de reclamació i sobre la informació a la qual es demana tenir accés.
El senyor Oriol Mir formula esmenes tècniques al text que seran incorporades pel ponent en l'elaboració del text final de la resolució.
Proposta de resolució d'estimació de la Reclamació 178/2017
El senyor Josep Mir, ponent de la Proposta de resolució, exposa els elements més destacats del procediment tramitat i sobre la informació sol·licitada en aquest procediment que s'analitza conjuntament amb les Propostes de resolució corresponents a la Reclamació 180/2017 i 181/2017, atès que les parts són les mateixes.
El senyor Oriol Mir formula observacions en relació amb la Proposta de resolució corresponent a l'expedient 178/2017 i es debaten aspectes de tramitació d'aquest per part de tots els membres del Ple.
Es considera convenient dur a terme nous tràmits i que aquest procediment es resolgui en un proper Ple.
No es formulen esmenes en relació amb les altres dues propostes, corresponents a la Reclamació 180/2017 i 181/2017 amb sentit estimatori.
Proposta de resolució de finalització de la Reclamació 179/2017 per pèrdua d'objecte
La senyora Elisabet Samarra, ponent de la Proposta de resolució, exposa els elements de la tramitació d'aquest procediment que finalitza per pèrdua sobrevinguda de l'objecte de la reclamació, atès que la informació ha estat lliurada a la part reclamant, que expressament ha mostrat la seva conformitat amb la informació rebuda.
Proposta de resolució d'estimació de la Reclamació 180/2017
Proposta de resolució d'estimació de la Reclamació 181/2017
Proposta de resolució d'inadmissió de la Reclamació 198/2017
El senyor Josep Mir, ponent de la Proposta de resolució, exposa la fonamentació de la inadmissió d'aquesta reclamació atès que no ha estat acreditada la presentació d'una sol·licitud d'accés a informació prèvia a la reclamació davant la Comissió.
Proposta de resolució d'inadmissió de la Reclamació 240/2017
El senyor Josep Mir, ponent de la Proposta de resolució, exposa la fonamentació de la inadmissió d'aquesta reclamació.
La presidenta, la senyora Elisabet Samarra exposa a la resta de membres el desenvolupament de l'acte institucional de lliurament de la Memòria 2016 al Parlament, que va tenir lloc el passat divendres dia 2 de juny al Parlament de Catalunya.
Així mateix, la presidenta assenyala que s'està ultimant l'informe de dimensionament de la Comissió amb la valoració de les necessitats de recursos humans que té la GAIP de conformitat amb la càrrega de treball que li correspon.